**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 66-7/2561**

**วันพฤหัสบดีที่** 5 เมษายน **2561**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. ศ.อภิรัฐ ศิริธราธิวัตร คณบดี ประธาน
2. รศ.ชินะวัฒน์ มุกตพันธุ์ รองคณบดีฝ่ายบริหาร
3. รศ.กานดา สายแก้ว รองคณบดีฝ่ายวิจัย บัณฑิตศึกษาและอุตสาหกรรมสัมพันธ์
4. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
5. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
6. อ.จารุพล สุริยวนากุล รองคณบดีฝ่ายพัฒนานักศึกษา
7. ผศ.ขนิษฐา คำวิลัยศักดิ์ รองคณบดีฝ่ายวิชาการ
8. อ.สุรัตน์ ประมวลศักดิ์กุล แทนรักษาการหัวหน้าสาขาวิชาวิศวกรรมโยธา
9. รศ.ปณิธาน พีรพัฒนา รักษาการหัวหน้าสาขาวิชาวิศวกรรมอุตสาหการ
10. รศ.สุรสิทธิ์ ปิยะศิลป์ รักษาการหัวหน้าสาขาวิชาวิศวกรรมเครื่องกล
11. อ.อธิป เหลืองไพโรจน์ รักษาการหัวหน้าสาขาวิชาวิศวกรรมเคมี
12. รศ.วินัย ศรีอำพร กรรมการผู้ทรงคุณวุฒิ
13. รศ.ธนากร วงศ์วัฒนาเสถียร กรรมการผู้ทรงคุณวุฒิ
14. นางวรรณภา ไชยเสนา หัวหน้าสำนักงานคณบดีคณะวิศวกรรมศาสตร์

กรรมการและเลขานุการ

1. นายภาณุพงศ์ ต.ประเสริฐ ผู้ช่วยเลขานุการ
2. นางบุญส่ง ชมทรัพย์เจริญ ผู้ช่วยเลขานุการ

**ผู้เข้าร่วมประชุม**

1. รศ.สมชาย ชวนอุดม รักษาการหัวหน้าสาขาวิชาวิศวกรรมเกษตร
2. รศ.วิระสิทธิ์ อิ่มถวิล รักษาการหัวหน้าสาขาวิชาวิศวกรรมไฟฟ้า
3. ผศ.ธัญลักษณ์ ราษฏร์ภักดี รักษาการหัวหน้าสาขาวิชาวิศวกรรมสิ่งแวดล้อม
4. รศ.พิเชษฐ เชี่ยวธนะกุล รักษาการหัวหน้าสาขาวิชาวิศวกรรมคอมพิวเตอร์
5. นายเสรี เจริญกุล หัวหน้างานบริการการศึกษา
6. นายทองปาน สุนทรารักษ์ หัวหน้างานนโยบายและแผน
7. นางมยุรี ยงกำลัง หัวหน้างานคลังและพัสดุ
8. นางสาวกัญญณัท วรศรี หัวหน้างานบริหารและธุรการ
9. นางสาวสุกัญญา วรรณสิทธิ์ หัวหน้างานบริการวิชาการและวิจัย

**เริ่มประชุมเวลา 13.30 น.**

เมื่อครบองค์ประชุมแล้ว ประธานได้กล่าวเปิดการประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 ภาระงานสอนของ นางสาวอรณัฐ ชูชื่น**

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมแทนประธานว่า ตามที่ คณะฯ จะดำเนินการรับโอนพนักงานมหาวิทยาลัย ตำแหน่งอาจารย์ ราย นางสาวอรณัฐ ชูชื่น จากคณะเทคโนโลยี โดยไม่ตัดโอนอัตรานั้น สาขาวิชาวิศวกรรมเคมี จึงได้จัดส่งภาระงานสอนที่มอบหมายให้ นางสาวอรณัฐ ชูชื่น เพื่อใช้ประกอบการรับโอนดังกล่าว โดยความเห็นชอบของที่ประชุมสาขาวิชาวิศวกรรมเคมี ในคราวประชุมครั้งที่ 2/2561 เมื่อวันพุธที่ 21 มีนาคม 2561 จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.2 ประกาศคณะวิศวกรรมศาสตร์ (ฉบับที่ 43/2561) เรื่อง หลักเกณฑ์ วิธีการได้มา การ**

**พ้นจากตำแหน่ง และวิธีการดำเนินการให้ได้มาซึ่งหัวหน้าสาขาวิชา**

รองคณบดีฝ่ายบริหารได้แจ้งที่ประชุมว่า ตามประกาศมหาวิทยาลัยขอนแก่น (ฉบับที่ 1263/2560) ลงวันที่ 5 กรกฎาคม 2560 เรื่อง หลักเกณฑ์ วิธีการได้มา วาระการดำรงตำแหน่งและการพ้นจากตำแหน่งของหัวหน้าสาขาวิชา ข้อ 7 ได้กำหนดให้คณะฯ จัดทำประกาศหลักเกณฑ์ วิธีการได้มา การพ้นจากตำแหน่ง และวิธีการดำเนินการให้ได้มาซึ่งหัวหน้าสาขาวิชา คณะฯ จึงได้จัดทำประกาศคณะวิศวกรรมศาสตร์ (ฉบับที่ 43/2561) ลงวันที่ 30 มีนาคม 2561 เรื่อง หลักเกณฑ์ วิธีการได้มา การพ้นจากตำแหน่ง และวิธีการดำเนินการให้ได้มาซึ่งหัวหน้าสาขาวิชา จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

รักษาการหัวหน้าภาควิชาวิศวกรรมไฟฟ้า ได้สอบถามที่ประชุมถึงการดำเนินงานเพื่อให้ได้มาซึ่งหัวหน้าสาขาวิชาและกรอบระยะเวลาในการดำเนินการต่อไป

รองศาสตราจารย์ธนากร วงศ์วัฒนาเสถียร ได้สอบถามที่ประชุมเพิ่มเติมถึงการกำหนดหน้าที่ความรับผิดชอบในการบริหารจัดการศึกษาของแต่ละสาขาวิชา รวมถึงการไปปฏิบัติหน้าที่ในสาขา/หลักสูตรของคณาจารย์ เพื่อให้การได้มาซึ่งหัวหน้าสาขาวิชาสามารถดำเนินการไปได้อย่างเรียบร้อย มีประสิทธิภาพ

รองคณบดีฝ่ายบริหารได้แจ้งที่ประชุมว่า ฝ่ายวิชาการได้ดำเนินการออกคำสั่งคณะฯ ให้คณาจารย์ไปสังกัดสาขาวิชาต่างๆ เรียบร้อยแล้ว

**มติ ที่ประชุมรับทราบ และมีมติ ดังนี้**

* **ให้สาขาวิชาดำเนินการเสนอรายชื่อคณะกรรมการสรรหาหัวหน้าสาขาวิชา เป็นจำนวน 2 เท่า ขององค์ประกอบในแต่ละประเภท และจัดส่งไปยังฝ่ายบริหาร ภายในวันที่ 18 เมษายน 2561 เวลา 12.00 น.**
* **ให้ฝ่ายวิชาการและฝ่ายวิจัย บัณฑิตศึกษาและอุตสาหกรรมสัมพันธ์ ประสานงานเพื่อกำหนดให้หลักสูตรภายในคณะฯ ไปสังกัดสาขาวิชา/หน่วยงานใด**

**ทั้งนี้ ให้นำเสนอต่อที่ประชุมคณะกรรมการประจำคณะฯ ในคราวประชุมครั้งถัดไป**

**1.3 สรุปรายงานการเบิกจ่ายสิ้นสุด ณ วันที่ 28 กุมภาพันธ์ 2561 ประจำปีงบประมาณ**

**2561**

รองคณบดีฝ่ายบริหารได้แจ้งที่ประชุมถึงสรุปรายงานการเบิกจ่ายเงินงบประมาณแผ่นดินและงบประมาณเงินรายได้ ประกอบด้วยเงินงบประมาณในส่วนของคณบดีและรองคณบดี รวม 7 ฝ่าย ประจำปีงบประมาณ 2561 สิ้นสุด ณ วันที่ 28 กุมภาพันธ์ 2561 จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

ประธานได้แจ้งที่ประชุมเพิ่มเติมว่า เนื่องด้วยร้อยละของการเบิกจ่ายงบประมาณประจำปีงบประมาณปัจจุบันค่อนข้างน้อยเมื่อเทียบกับระยะเวลาที่กำลังจะพ้นครึ่งปีงบประมาณ จึงขอให้ทุกฝ่ายเร่งดำเนินการเบิกจ่ายงบประมาณตามแผนปฏิบัติการ พร้อมให้พิจารณาปรับลดหรือควบคุมการเบิกจ่ายของประมาณการรายจ่ายประจำปีงบประมาณ พ.ศ. 2561 ให้สอดคล้องกับรายรับจริงที่ฝ่ายแผนยุทธศาสตร์และพัฒนาคุณภาพ ได้ดำเนินการจัดทำไว้เรียบร้อยแล้วนั้น

**มติ ที่ประชุมรับทราบ**

**1.4 ขั้นตอนการดำเนินการเปิดรับสมัครคัดเลือกบุคคลเข้าปฏิบัติงาน ตำแหน่งอาจารย์  
 เลขประจำตำแหน่ง 3988 (ปฏิบัติงานที่สาขาวิชาวิศวกรรมโยธา)**

ประธานได้แจ้งที่ประชุมว่า ตามที่คณะฯ ได้ดำเนินการเปิดรับสมัครคัดเลือกบุคคลเข้าปฏิบัติงาน ตำแหน่งอาจารย์ เลขประจำตำแหน่ง 3988 (ปฏิบัติงานที่สาขาวิชาวิศวกรรมโยธา) จำนวน 5 ครั้ง โดยไม่มีผู้ผ่านการคัดเลือกนั้น คณะฯ จึงขอปรับคุณสมบัติและขอลดระดับคะแนนทักษะภาษาอังกฤษที่ใช้รับสมัครในตำแหน่งดังกล่าวข้างต้น ผลปรากฏว่า มหาวิทยาลัย โดยคณะกรรมการบริหารงานบุคคล ประจำมหาวิทยาลัยขอนแก่น (ก.บ.ม.) ในคราวประชุมครั้งที่ 2/2561 เมื่อวันที่ 7 กุมภาพันธ์ 2561 ได้มีมติไม่เห็นชอบโดยเสนอแนะให้คณะฯ แสดงเหตุผลและความจำเป็นในการขออนุมัติปรับคุณสมบัติและขอลดระดับคะแนนทักษะภาษาอังกฤษ รวมถึงไม่ควรกำหนดคุณสมบัติที่มีความเฉพาะเจาะจง ทั้งนี้ ได้แจ้งให้สาขาวิชาวิศวกรรมโยธาพิจารณาดำเนินการต่อไปเรียบร้อยแล้ว จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.5 กำหนดส่งผลการเรียน ประจำภาคการศึกษาปลาย ปีการศึกษา 2560**

รองคณบดีฝ่ายวิชาการได้แจ้งที่ประชุมว่า คณะฯ ได้จัดทำกำหนดการส่งผลการเรียน ประจำภาคการศึกษาปลาย ปีการศึกษา 2560 เพื่อให้แต่ละสาขาวิชารับทราบและดำเนินการตามระยะเวลาที่กำหนด จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.6 ผลการเลือกตั้งซ่อมกรรมการสภาพนักงาน ประเภทวิชาการ แทนตำแหน่งที่ว่าง**

รองคณบดีฝ่ายพัฒนานักศึกษาได้แจ้งที่ประชุมว่า มหาวิทยาลัยได้ส่งประกาศคณะกรรมการเลือกตั้งซ่อมกรรมการสภาพนักงาน ประเภทวิชาการ แทนตำแหน่งที่ว่าง ฉบับที่ 7/2561 ลงวันที่ 29 มีนาคม 2561 เพื่อประกาศผลการเลือกตั้งซึ่งได้ดำเนินการสิ้นสุดลงแล้ว จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.7 ของที่ระลึกคณะวิศวกรรมศาสตร์ เพื่อมอบให้ผู้มาเยี่ยมหรือเดินทางไปเยือน**

รองคณบดีฝ่ายวิเทศสัมพันธ์และสื่อสารองค์กรได้แจ้งที่ประชุมว่า คณะฯ ได้จัดทำตัวอย่างและรายละเอียดของที่ระลึกสำหรับมอบให้ผู้มาเยี่ยมหรือเดินทางไปเยือน ไปศึกษาดูงาน เป็นวิทยากรในการบรรยายพิเศษ การบริจาคเงิน หรืออื่นๆ ตามความเหมาะสมต่อการดำเนินงาน จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**ระเบียบวาระที่ 2 รับรองรายงานการประชุม ครั้งที่ 65-6/2561 เมื่อวันพฤหัสบดีที่** 22 มีนาคม **2561**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 65-6/2561 โดยมีการแก้ไข ดังนี้

* หน้าที่ 1 บรรทัดที่ 17 จาก “กรรมการ” แก้ไขเป็น “กรรมการผู้ทรงคุณวุฒิ”
* หน้าที่ 1 บรรทัดที่ 32 จาก “รองศาสตราจารย์” แก้ไขเป็น “กรรมการผู้ทรงคุณวุฒิ”
* หน้าที่ 1 บรรทัดที่ 33 และ บรรทัดที่ 34 ตัดออก
* หน้าที่ 5 บรรทัดที่ 16 จาก “..ภาค...” แก้ไขเป็น “...สาขา...”

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี-**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 การเสนอชื่อคณะกรรมการประจำสถานจัดการและอนุรักษ์พลังงาน คณะวิศวกรรมศาสตร์**

ประธานได้เสนอต่อที่ประชุมว่า ตามคำสั่งมหาวิทยาลัยขอนแก่น ที่ 1701/2559 ลงวันที่ 18 เมษายน 2559 ได้แต่งตั้งคณะกรรมการประจำสถานจัดการและอนุรักษ์พลังงาน คณะวิศวกรรมศาสตร์ ตั้งแต่วันที่ 1 มิถุนายน 2559 และจะครบวาระการดำรงตำแหน่งในวันที่ 31 พฤษภาคม 2561 นั้น เพื่อให้เป็นไปตามข้อบังคับมหาวิทยาลัยขอนแก่น ว่าด้วย หน่วยงานในกำกับของมหาวิทยาลัยขอนแก่น พ.ศ. 2555 ข้อ 16 ให้มีคณะกรรมการประจำ โดยอธิการบดีเป็นผู้แต่งตั้ง และข้อ 16.2 คณะกรรมการประจำหน่วยงาน สังกัดคณะ ประกอบด้วย

1. คณบดี หรือผู้ที่ได้รับมอบหมายจากคณบดี เป็นประธานกรรมการ

2. ผู้แทนคณะ จำนวน 2 คน เป็นกรรมการ

3. ผู้ทรงคุณวุฒิจากภายนอกคณะ จำนวน 2-4 คน เป็นกรรมการ

4. ผู้บริหารสูงสุด เป็นกรรมการและเลขานุการ

กรรมการตามข้อ 2 และ 3 ให้ที่ประชุมคณะกรรมการประจำคณะ เป็นผู้เลือกมีวาระการดำรงตำแหน่งคราวละ 2 ปี และอาจได้รับการแต่งตั้งใหม่อีกได้ แต่จะดำรงตำแหน่งเกินสองวาระติดกันมิได้ ประกอบกับแนวทางการเสนอแต่งตั้งคณะกรรมการประจำหน่วยงานในกำกับ กำหนดให้ผู้บริหารสูงสุดของหน่วยงาน เสนอชื่อผู้แทนคณะและผู้ทรงคุณวุฒิจากภายนอกคณะจำนวนไม่น้อยกว่า 2 เท่า ของจำนวนกรรมการที่ต้องการ เสนอต่อที่ประชุมคณะกรรมการประจำคณะ เป็นผู้เลือกก่อนเสนอให้อธิการบดีพิจารณาผู้แต่งตั้ง จึงเสนอที่ประชุมเพื่อพิจารณารายชื่อกรรมการประเภทผู้แทนคณะ จำนวน 2 คน และผู้ทรงคุณวุฒิจากภายนอกคณะ จำนวน 2-4 คน ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบให้เสนอชื่อผู้มีตำแหน่งและผู้มีรายนามดังต่อไปนี้ เพื่อแต่งตั้งเป็นคณะกรรมการประจำของสถานจัดการและอนุรักษ์พลังงาน ประเภทผู้แทนคณะและประเภทผู้ทรงคุณวุฒิจากภายนอกคณะ ประกอบด้วย**

**- ผู้แทนคณะ จำนวน 2 คน ได้แก่**

**1. ศาสตราจารย์สุจินต์ บุรีรัตน์**

**2. รองศาสตราจารย์กาญจนา เศรษฐนันท์**

**- ผู้ทรงคุณวุฒิจากภายนอกคณะ จำนวน 2 คน ได้แก่**

**1. รองศาสตราจารย์มนต์ชัย ดวงจินดา คณบดีคณะเกษตรศาสตร์**

**2. รองศาสตราจารย์ไพบูลย์ ดาวสดใส คณบดีคณะเภสัชศาสตร์**

**ทั้งนี้ ให้ฝ่ายบริหารดำเนินการต่อไป**

**5.2 การเสนอชื่อคณะกรรมการบริหารกองทุนวิจัยประจำคณะวิศวกรรมศาสตร์**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยคณะกรรมการบริหารกองทุนวิจัยประจำคณะวิศวกรรมศาสตร์ มหาวิทยาลัยขอนแก่น จะครบวาระการดำรงตำแหน่งในวันที่ 17 กรกฎาคม 2561 จึงขอให้ที่ประชุมพิจารณาเสนอรายชื่อคณะกรรมการบริหารกองทุนวิจัยประจำคณะฯ โดยฝ่ายวิจัย บัณฑิตศึกษาและอุตสาหกรรมสัมพันธ์ จะได้เสนอต่อมหาวิทยาลัยเพื่อพิจารณาดำเนินการแต่งตั้งตามระเบียบมหาวิทยาลัยขอนแก่น ว่าด้วย กองทุนวิจัยในระดับคณะ พ.ศ. 2561 ต่อไป จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบให้ผู้ที่ดำรงตำแหน่งและผู้ที่มีรายนาม ดังนี้ เป็นคณะกรรมการบริหารกองทุนวิจัยประจำคณะวิศวกรรมศาสตร์ มหาวิทยาลัยขอนแก่น**

**1. คณบดีคณะวิศวกรรมศาสตร์ เป็นประธานกรรมการ**

**2. รองคณบดีฝ่ายวิจัย บัณฑิตศึกษา เป็นรองประธานกรรมการ และอุตสาหกรรมสัมพันธ์**

**3. หัวหน้าสาขาวิชาวิศวกรรมอุตสาหการ เป็นกรรมการ**

**4. หัวหน้าสาขาวิชาวิศวกรรมเครื่องกล เป็นกรรมการ**

**5. หัวหน้าสาขาวิชาวิศวกรรมสิ่งแวดล้อม เป็นกรรมการ**

**6. หัวหน้าสาขาวิชาวิศวกรรมเคมี เป็นกรรมการ**

**7. รองศาสตราจารย์วันชัย สะตะ เป็นกรรมการ**

**8. ผู้ช่วยศาสตราจารย์ขวัญตรี แสงประชาธนารักษ์ เป็นกรรมการ**

**9. ผู้ช่วยศาสตราจารย์ธัชพงศ์ กตัญญูกุล เป็นกรรมการ**

**10. ผู้ช่วยคณบดีฝ่ายวิจัยและผลงานตีพิมพ์ เป็นกรรมการและเลขานุการ**

**ทั้งนี้ ให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.3** **นักศึกษาฝ่าฝืนระเบียบฯ ว่าด้วยการสอบของนักศึกษา**

รองคณบดีฝ่ายวิชาการได้เสนอต่อที่ประชุมว่า ด้วยในการสอบกลางภาค ประจำภาคการศึกษาปลาย ปีการศึกษา2560 ได้มีนักศึกษากระทำการฝ่าฝืนระเบียบมหาวิทยาลัยขอนแก่น ว่าด้วยการสอบประจำภาคของนักศึกษา พ.ศ. 2557 จำนวน 1 คน คือ นายสถาพร หัสกรรณ์ รหัสประจำตัว 573040695-8 นักศึกษาสาขาวิชาวิศวกรรมคอมพิวเตอร์ ในระหว่างการสอบรายวิชา 314127 CALCULUS FOR ENGINEERING II โดยคณะกรรมการสอบหาข้อเท็จจริงกรณีนักศึกษามีพฤติกรรมฝ่าฝืนระเบียบว่าด้วยการสอบ ได้ดำเนินการสอบข้อเท็จจริงจากกรรมการคุมสอบรวมทั้งนักศึกษาคนดังกล่าว พร้อมพิจารณาหลักฐานเรียบร้อยแล้ว มีความเห็นว่า นักศึกษาคนดังกล่าวมีเจตนาทุจริตในการสอบ จึงเสนอที่ประชุมเพื่อพิจารณาบทลงโทษต่อไป ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้ปรับตกทุกรายวิชาที่ลงทะเบียน ประจำภาคการศึกษาปลาย ปีการศึกษา 2560 และให้ฝ่ายวิชาการดำเนินการต่อไป ทั้งนี้ ให้ฝ่ายพัฒนานักศึกษาพิจารณาโทษทางวินัยนักศึกษาต่อไป**

**5.4 การปรับระดับคะแนนนักศึกษา**

รองคณบดีฝ่ายวิชาการได้เสนอต่อที่ประชุมว่า ด้วยงานบริการการศึกษาได้ตรวจสอบหลักสูตรของนักศึกษา ซึ่งปรากฏว่ามีนักศึกษาลงทะเบียนเรียนวิชาที่ไม่กำหนดในหลักสูตร (นอกหลักสูตร) จำนวน 4 คน ซึ่งที่ประชุมคณะกรรมการวิชาการ คณะวิศวกรรมศาสตร์ ในคราวประชุม ครั้งที่ 22-4/2561 เมื่อวันที่ 3 เมษายน 2561 ได้พิจารณาแล้วมีมติให้ปรับระดับคะแนนเป็น S หรือ U จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.5 การขอรับทุนโครงการแลกเปลี่ยนนักศึกษา ณ ต่างประเทศ ปีงบประมาณ 2560**

รองคณบดีฝ่ายวิเทศสัมพันธ์และสื่อสารองค์กรได้เสนอต่อที่ประชุมว่า ด้วยคณะฯ มีนโยบายส่งเสริมให้นักศึกษาระดับปริญญาตรี ได้มีโอกาสพัฒนาตนเองสู่การเป็นบัณฑิตที่พึงประสงค์ ได้มีโอกาสเปิดโลกทัศน์และได้ใช้เวลาส่วนหนึ่งในสถาบันต่างประเทศเพื่อพัฒนาด้านวิชาการ ฝ่ายวิเทศสัมพันธ์และสื่อสารองค์กร จึงได้ดำเนินการเกี่ยวกับการพิจารณาให้ทุนสนับสนุนนักศึกษาระดับปริญญาตรี เพื่อไปทำกิจกรรมทางวิชาการ ณ ต่างประเทศ ปีงบประมาณ 2561 ผลปรากฏว่า มีนักศึกษาที่มีคุณสมบัติครบถ้วน จำนวน 2 คน ซึ่งเป็นนักศึกษาสาขาวิชาวิศวกรรมอุตสาหการ ชั้นปีที่ 4 เพื่อศึกษาดูงานที่ Wasada University, Japan จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายฝ่ายวิเทศสัมพันธ์และสื่อสารองค์กรดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี -

**ระเบียบวาระที่ 7 เรื่องอื่นๆ** - ไม่มี -

**เลิกประชุมเวลา** 15.15 **น.**

**(นางวรรณภา ไชยเสนา)**

**กรรมการและเลขานุการที่ประชุมฯ**

**นายภาณุพงศ์ ต.ประเสริฐ**

**นางบุญส่ง ชมทรัพย์เจริญ**

**ผู้ช่วยเลขานุการที่ประชุมฯ**